Naucalpan

Naucalpan – hivatalos néven Naucalpan de Juárez – Mexikó tizenkettedik legnépesebb városa. A Naucalpan név a navatl nyelvből származik, és azt jelenti, hogy „a négy városrész helye” vagy „négyház”. A México nevű mexikói állam legiparosodottabb városa. Mexikóváros, Mexikó fővárosának közelében helyezkedik el. Legnagyobb problémája a szegénység, a bűnözés és a vízhiány. Története A mexikói-völgyet – amelyben Naucalpan is található – több mint húszezer éve lakják. A város története a Tlatilca nevű népcsoporttal kezdődik, akik a Hondo folyó partján, a mai Naucalpan területén telepedtek le i.e 1700 és 600 között. Nagy hatással volt rájuk a teotihuacai civilizáció. Ekkoriban épült a Pyramid del Conde. 1521-ben, Tenochtitlan elestével a terület spanyol ellenörzés alá került. A bennszülött népek evangelizálását ferencesek végezték, ők építettek a területen számos templomot. A területen a gyarmati időkben építőkövet, homokot és kavicsot bányásztak. 1826-ban önálló önkormányzat lett. A terület iparosítása a Hilados és a Tejido de Rio Hondo gyár megalapításával kezdődött. Az 1947-ben felavatott Toreo de Cuetro Caminos épületét 2009-ben lebontották, hogy helyet adjon egy kereskedelmi komplexumnak. Naucalpan 1957-ben kapta meg a város rangot. Naucalpan 1975-re Mexikó egyik legiparosodottabb városává vált. A város Növekvő iparának köszönhetően Mexikó egyik legfontosabb városa: az élelmiszertől a textíliákig mindenfélét gyártanak itt. A település Mexikóváros agglomerációjában helyezkedik el. A város részt vesz a Hoy No Circula programban, amely a rendszám alapján korlátozza a magánautók használatát Mexikóvárosban és környékén. Altalaja súlyosan szennyezett; főként a hulladéklerakók, az talajvíz túlszivattyúzása és a kisvállalkozások (pl. téglagyárak, éttermek) higiéniai és környezetvédelmi törvénysértése miatt. A légszennyezettségért viszont 70%-ban az autók felelősek. A környezetvédelmi szigorításokat hoztak, de ennek az lett a következménye, hogy a törvényszegő cégek áttelepültek az ország más területeire. A városon több főút halad át, melyek összekötik Mexikóvárossal és az agglomeráció más településeivel. A Viaducto Bicentenario autópálya Mexikóvárost és México állam nyugati részét Naucalpanon keresztül köti össze. Az előrejelzések szerint ezek az utak megváltoztatják a város képét, és irodaházak és kereskedelmi központok építését ösztönzik. Naucalpan erősen függ az autós és motoros forgalomtól. Látnivalók A város egyik jellegzetes területe a Ciudad Satélite a Torres de Satélite szoborral. További látnivalók közé tartozik a Cerro Moctezuma, a Villa Alpina, a Conde y Tlatilco piramis, egy mexikói szentély a városközpontban és a Naucalpan Múzeum. A gyarmati időszakból származó történelmi építmények közé tartozik a Caracoles, az Aqueduct, a Santa Cruz-híd, a Los Remedos-szentély boltívei, a San Luis Tlatilco-plébánia. A város központjában található a Tlatilca Kultúra Múzeuma. A Naucalli park 43 hektáros területet foglal el, és szabadidős és sportlétesítményeket is tartalmaz. A város számos felsőoktatási intézmény kampuszának ad otthont. Gazdaság A településen sok kis- és középvállalkozás működik, például gyógyszerészeti laboratóriumok, alkatrészüzletek, vegyipari és textílgyártó gyárak. Naucalpan és szomszédja Ecatepec México állam lakosságának 19%-át, és bevételének 22%-át teszi ki. Időjárás A város éghajlatára az óceáni szubtrópusi hegyvidéki éghajlat jellemző. Az év átlagos maximum hőmérséklete 24 °C, átlagos minimum hőmérséklete pedig 9 °C. Jegyzetek Források https://www.economia.gob.mx/datamexico/en/profile/geo/naucalpan-de-juarez https://www.archinform.net/ort/4453.htm